Is jy linkerbrein of regterbrein? Dié prent het dalk die antwoordDie optiese illusie wat wyd op sosiale media gedeel word ŉ Optiese illusie word wyd op sosiale media gedeel wat aanvoer dat dit kan onthul of ŉ persoon linkerbrein-dominant of regterbrein-dominant is. “As jy ŉ regterbrein is, sal jy ŉ vis sien. As jy ŉ linkerbrein is, sal jy ŉ meermin sien,” lui die byskrif by die illustrasie. Duisende mense, insluitend bekendes, het egter van hulle laat hoor sedert die illustrasie op Twitter begin versprei het. Meeste meen dat die illustrasie glad nie soos ŉ vis óf ŉ meermin lyk nie; dit lyk eerder soos ŉ donkie of ŉ rob. “Dis ŉ donkie,” skryf outeur JK Rowling. It's a donkey, though. pic.twitter.com/a60ccFCQ2G — J.K. Rowling (@jk_rowling) March 19, 2022 Britse komediant en outeur David Baddiel sien ‘n asbliksakkie. I see a badly-tied bin liner. pic.twitter.com/1T7XpUTThx — David Baddiel (@Baddiel) March 19, 2022 Aanbieder Jonathan Ross meen dit lyk soos ŉ rob. It’s a plump seal lying in its back. YOU’RE a donkey. — Jonathan Ross (@wossy) March 19, 2022 Aktrise Amanda Abbington stem saam – dit lyk so bietjie soos ŉ rob. It’s a seal. pic.twitter.com/OReES5yl2J — Amanda Abbington (@CHIMPSINSOCKS) March 19, 2022 Terwyl die tekening wyd versprei word met bewerings dat dit kan onthul watter kant van die brein meer dominant is, is daar niks om daarop te dui dat dit wel só is nie. Die menslike brein is in twee lobbe verdeel – links en regs. Daar word algemeen aanvaar dat diegene wat linkerbrein-dominant is, goed vaar in logiese en analitiese denke, terwyl regterbrein-dominante mense meer kreatief is. Dié idee word al dekades lank geglo, maar volgens Harvard Health dui nuwe bewyse daarop dat linkerbrein vs. regterbrein niks meer as bloot ŉ mite is nie.